Učenici 6. razreda!

Danas ćemo vježbati futur drugi.

Šaljem vam podsjetnik o futur drugome koji pažljivo pročitajte, a nakon toga prepišite i riješite u bilježnicu 1. i 2. zadatak.

Riješene zadatke fotografirajte i pošaljite mi u privatnoj poruci **do idućeg četvrtka 9.4.2020.**

**Promotri.**

**Usvajat ću** nove informacije kad **budem čitao**.

1. radnja 2. radnja

**futur prvi futur drugi**

ISTODOBNO

Radnje se događaju u isto vrijeme.

Istodobno ću čitati i usvajati nove informacije.

**Futur drugi glagolsko je vrijeme koje izriče predbuduću ili istodobnu**

**radnju u budućnosti.**

**Promotri promjenu glagola POSUDITI u futuru drugom.**

1. Ja ću čitati **kad budem posudio** knjigu.

2. Ti ćeš čitati kad **budeš posudio** knjigu.

3. On će čitati kad **bude posudio** knjigu.

1. Mi ćemo čitati kad **budemo posudili** knjigu.

2. Vi ćete čitati kad **budete posudili** knjigu.

3. Oni će čitati kad **budu posudili** knjigu.

**1. Podcrtaj futur drugi u sljedećim rečenicama.** Vidi primjer.

Ići ću u knjižnicu kad **budem imala** vremena.

Ako budeš čitao svaki dan, steći ćeš naviku čitanja.

Pokazat ću ti crtež kad ga budem završila.

Ako budemo slušali na satu, znat ćemo napisati domaći rad.

Mama će mi kupiti računalo kad bude imala novca.

Ako me budeš požurivao, neću ići s tobom.

Prije nego što budemo ušli u razred, pristojno ćemo pokucati na vrata.

Kad budemo došli, ona će već biti tamo.

**2. Crtama poveži lijevi i desni stupac. Pazi na smisao rečenica.**

Divit ću se suncu kad se budeš zaljubila.

Pisat ćeš o ljubavi kad se budu pojavili na površini mora.

Fotografirat ćemo dupine kad budeš ostao sam.

Sjetit ćeš se mene kad bude izlazilo.